12.8.2022 г.
BG
Официален вестник на Европейския съюз
C 307/25
5.3.
Причинно-следствена връзка между географския район и специфичното качество, репутацията или други особености на продукта Характеристиките, свързващи продукта с географския район, се отнасят най-вече към неговата столетна репутация и предаването на производствените практики от баща на син, благодарение на което особеностите на производствения процес са се запазили непроменени.
Благодарение на своята репутация „Pa de Pagès Català“ се е утвърдил като основен елемент на каталонската кухня.
Репутацията на традиционен домашен продукт и качеството на „Pa de Pagès Català“ са познати от столетия, като в много случаи това качество е ставало повод за спорове.
В неотдавнашното си изследване върху производството, продажбата и потреблението на хляб в модерните каталонски градове между XIV и XVIII век ученият Antoni Riera от Universidad de Barcelona посочва, че през XVIII век в Барселона е съществувало известно напрежение, свързано с хляба, доставян от селските райони, и по-конкретно с pa de pagès от околните села„.
Причината за конфликтите между градските пекари и тези от околните селища може лесно да се обясни с по-доброто качество на pa de pagès, поради което той бил предпочитан от потребителите.
Тези сведения относно хляба от другите райони, предлаган на пазара в Барселона, се потвърждават и от историка Jesús Ávila, според който “гражданите предпочитали хляба, произвеждан от монасите в манастира Sant Jeroni de la Vall d’Hebron.
Наред с pa de pagès популярност добили и други видове хляб от околните райони, като например тези от Valls и Reus, продълговатият френски хляб и традиционните каталонски хлебчета, наречени llonguets.
От това става ясно, че историците са смятали „Pa de Pagès Català“ за продукт с обособено качество и силно присъствие в кулинарната традиция на Каталония — поне от XVIII век нататък.
Други историци и специалисти в областта на хлебните изделия и гастрономията (F. Tejero, X. Barriga, J. C.
Capel, E. Rosset, P. Roca) често споменават в трудовете си „Pa de Pagès Català“ като характерен каталонски продукт.
Специално внимание заслужава присъствието на продукта в изобразителното изкуство.
Едно от най-старите изображения на „Pa de Pagès Català“ може да се види по стенописите в Pia Almoina в Lleida (XIV—XV век), показващи трапезата на бедните селяни, на която има големи пити хляб, различни от хляба, консумиран от по-заможните класи по онова време.
Специфичната форма на този каталонски хляб присъства също в някои творби на Пабло Пикасо и Салвадор Дали от началото и средата на XX век, както и в натюрморти на по-слабо известни в чужбина художници от втората половина на миналото столетие.
Репутацията на „Pa de Pagès Català“ е причина хлебни изделия с подобни характеристики също да бъдат назовавани pa de pagès — примери за това има на Балеарските острови и в съседните на Каталуня провинции като Huesca и Castellón.
Този факт е посочен от José Carlos Capel — изследовател на хранителните навици в Испания и кулинарен критик, който в труда си El pan.
Elaboración, formas, mitos, ritos y gastronomía (Barcelona, Montserrat Mateu, 1991 г.) твърди, че „наименованието pan de payès се използва за обозначаване на продуктите, чиито вкусови качества и вид имитират, обикновено неуспешно, този превъзходен каталонски хляб“.
Друг пример за традиционното присъствие на pa de pagès са официалните ценоразписи за хляба, които в миналото различните испански провинции са публикували под надзора на държавните органи.
До освобождаването на цените на хляба през 1986 г. pa de payès е фигурирал в ценоразписите в четирите каталонски провинции, а подобният на него хляб, също наричан payès и произвеждан на Балеарските острови, не е присъствал в списъците, отразяващи единствено т. нар. pan de flama (обикновен).
През последните години в печата се появиха множество статии, изтъкващи майсторството на различни хлебари в цяла Каталония, които, благодарение на семейните фурни с вековни традиции, са съхранили производството на „Pa de Pagès Català“.
Препратка към публикуваната спецификация на продукта Докато трае обработката на изменението, актуализираната версия на продуктовата спецификация е достъпен чрез следната връзка: http://agricultura.gencat.cat/web/.content/al_alimentacio/al02_qualitat_alimentaria/normativa-dop-igp/plecstramit/pliego-condiciones-igp-pa-pages-catala-modificacion.pdf и, след одобряването му то ще бъде на разположение на: http://agricultura.gencat.cat/ca/ambits/alimentacio/segells-qualitat-diferenciada/distintius-origen/dop-igp/normativa-dopigp/plecs-condicions/en-vigor/